E si por aventura alguno por escusar esta vendida , e entrega , maliciosamente, o con engaño fiço otorgamiento de vendida o carta de era , o de tiempo ante, si se provar podier , que non vala tal vendida ; e si provarse non podier, que juren el vendedor, e el comprador , e los testigos , e el escribano , que fiço la carta en aquel tiempo , que fue primero , e vala, e si esto non ficier , non vala ; e vala la vendida de aquella carta , que se ficier por mandado del Rey , ansi como sobredicho es.